《清明湖上》
宋代·武衍

榆火初传禁漏残，满城和气在湖山。
接天杨柳风烟里，照水桃花图画閒。
旧路人穿新路去，长桥船出断桥还。
吾皇应喜民胥乐，岁许西门入夜关。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。